Държавен вестник, бр. 93, 2009 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  93
(3) При изпълнение на функциите си ин­
спекторатът се ръководи от принципите на 
законност, лоялност, честност, безпристраст­
ност, политическа неутралност, отговорност и 
отчетност.
(4) Дейността на инспектората е насочена 
към всеобхватно, обективно и точно изясняване 
на проверяваните проблеми и предлагане на 
мерки за тяхното разрешаване.
(5) Инспекторатът изпълнява контролните 
си функции, като:
1. подпомага министъра по отношение на 
изпълнението на мерките, произтичащи от го­
дишните програми за изпълнение на Стратегията 
за превенция и противодействие на корупцията;
2. осъществява контрол и извършва проверки 
по Закона за предотвратяване и разкриване на 
конфликт на интереси и предлага на министъра 
конкретни действия;
3. осъществява дейности, свързани с мони­
торинг, превенция и разкриване на корупци­
онни прояви, включително случаи на измами 
и нередности в министерството и във второ­
степенните разпоредители с бюджетни кредити 
към министъра;
4. разглежда и извършва проверки по постъ­
пили сигнали за корупционни прояви, конфликт 
на интереси и други нарушения, незаконни или 
неправилни действия или бездействия на служи­
тели в министерството и във второстепенните 
разпоредители с бюджетни кредити, в т.ч. за 
нарушения, възникнали във връзка с предоста­
вянето на средства от фондове и програми на 
ЕС и изготвя доклад за резултатите; анализира 
причините и условията за констатираните нару­
шения и предлага мерки за отстраняването им; 
подготвя и изпраща отговорите до подателите 
на сигналите;
5. проверява спазването на вътрешните 
правила за организация на работата на адми­
нистрацията;
6. може да предлага образуването на дис­
циплинарно производство при констатирани 
нарушения на служебните задължения, както 
и на Кодекса за поведение на служителите в 
държавната администрация, Закона за предот­
вратяване и разкриване на конфликт на интереси 
и вътрешните актове в министерството; 
7. контролира спазването на препоръките на 
външни одитни и контролни органи по техни 
доклади, които са насочени към него;
8. при извършвани проверки анализира ефек­
тивността на проверяваните дейности и обекти;
9. осъществява и други дейности във връзка 
с административния контрол, произтичащи от 
нормативни актове или възложени от минис­
търа.
(6) Ръководителят на инспектората докладва 
директно на министъра.
(7) При осъществяване на своите функции 
служителите от инспектората на министер­
ството имат право да изискват документи, 
данни, сведения, справки и други носители 
на информация от проверяваните лица, които 
са необходими за извършване на проверките. 
Служителите в министерството и във второ­
степенните разпоредители с бюджетни кредити 
към министъра са длъжни да оказват пълно 
съдействие на инспекторите при осъществяване 
на функциите им.
(8) Ръководителят на инспектората представя 
ежегоден отчет на министъра за дейността на 
инспектората през съответната година.
Раздел IV
Дирекция „Вътрешен одит“
Чл. 15. (1) Дирекция „Вътрешен одит“ е на 
пряко подчинение на министъра и осъществява 
вътрешен одит по Закона за вътрешния одит 
в публичния сектор. 
(2) Дирекция „Вътрешен одит“ извършва 
дейността по вътрешен одит на структурите, 
програмите, дейностите и процесите в минис­
терството, включително на разпоредителите 
със средства от ЕС, и във второстепенните 
разпоредители с бюджетни кредити към ми­
нистъра, като:
1. планира, извършва и докладва дейността 
по вътрешен одит в съответствие със стандар­
тите за вътрешен одит в публичния сектор, 
Етичния кодекс на вътрешните одитори, Статута 
на дирекция „Вътрешен одит“ и утвърдената 
от министъра на финансите методология за 
вътрешен одит в публичния сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от министъра;
3. изготвя одитен план за всеки отделен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход 
и техники, вид и обем на проверките;
4. дава независима и обективна оценка на 
министъра за състоянието на одитираните 
системи за финансово управление и контрол;
5. оценява процесите за идентифициране, 
оценяване и управление на риска, въведени 
от министъра;
6. проверява и оценява: съответствието 
на дейностите със законите, подзаконовите и 
вътрешните актове и договори; надеждността 
и всеобхватността на финансовата и оператив­
ната информация; създадената организация по 
опазване на активите и информацията; ефек­
тивността, ефикасността и икономичността на 
дейностите, изпълнението на задачите, дого­
ворите, поетите ангажименти и постигането 
на целите;
7. консултира министъра по негово искане, 
като предоставя съвети, мнения, обучения и др. 
с цел да се подобрят процесите на управление 
на риска и контрола, без да поема управленска 
отговорност за това;